Цалкам зразумела, што беларускі прэзідэнт і ўзначаленая ім вертыкаль ня хочуць дзяліцца уладай, а шукаюць магчымасць падзяліць груз зваліўшайся адказнасці. Са свайго боку, суіскальнікі на пасаду канструктыўнай апазіцыі таксама ня лыкам шытыя, бывалі на МТЗ і разумеюць, у што ім прапаноўваюць увязацца. Таму калі ў Беларусі, нарэшце, і паўстане канструктыўная партыйная апазыцыя, то гэта адбудзецца ў ходзе абмену ўлады на частку адказнасці перад выбаршчыкамі, прычым гэты абмен адбудзецца толькі ўнутры самой дзяржавы. Дзяліцца з староннімі там не прынята.